**Odă ereziei de-a iubi**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pentru tine măi femeie

bat din nou Calea lactee

Zi și noapte ce să fac

iar îmi pun pielea de drac

Și așa din colț în colț

dau cu steaua mea de bolți

Sar scânteile din tine

numai dacă țipi că-i bine

Când o fac pe-a răsculatul

și ridic în slăvi tot satul

Alelei mândruța mea

te împing din stea în stea

Te ridic cu buzduganul

unde n-a zburat zăganul

Și sar fulgi și sar scântei

dacă-n brațe iar mă iei

Arde pielea mea de drac

doamnă fără niciun leac

Colind cerul zău de-a latul

cât zburăm din nou cu patul

Să colind doamnă pe lung

carul mare nu-l ajung

Și mai am totuși un pic

ca să trec de carul mic

Să ajung și eu în fine

doamnă dincolo de mine

Costel Zăgan ODE GINGAȘE